CELEX: 62018TB0420
Language: fi
Date: 2018-10-25 00:00:00
Title: Asia T-420/18 R: Unionin yleisen tuomioistuimen presidentin määräys 25.10.2018 – JPMorgan Chase ym. v. komissio (Väliaikainen oikeussuoja — Kilpailu — Euro Interbank Offered Rates (Euribor) — Euro Interest Rate Derivatives (EIRD) — Päätöksen, jossa todetaan SEUT 101 artiklan rikkominen, luottamuksellista käsittelyä koskevan hakemuksen hylkääminen — Syyttömyysolettaman periaate — Välitoimihakemus — Fumus boni juris -edellytys ei täyty)

4.2.2019   
            
            
               FI
            
            
               Euroopan unionin virallinen lehti
            
            
               C 44/73
            
         
      Unionin yleisen tuomioistuimen presidentin määräys 25.10.2018 – JPMorgan Chase ym. v. komissio
      (Asia T-420/18 R)
      ((Väliaikainen oikeussuoja - Kilpailu - Euro Interbank Offered Rates (Euribor) - Euro Interest Rate Derivatives (EIRD) - Päätöksen, jossa todetaan SEUT 101 artiklan rikkominen, luottamuksellista käsittelyä koskevan hakemuksen hylkääminen - Syyttömyysolettaman periaate - Välitoimihakemus - Fumus boni juris -edellytys ei täyty))
      (2019/C 44/97)
      Oikeudenkäyntikieli: englanti
      
         Asianosaiset
      
      
         Kantaja: JPMorgan Chase & Co (New York, New York, Yhdysvallat), JPMorgan Chase Bank, National Association (Columbus, Ohio, Yhdysvallat) ja J. P. Morgan Services LLP (Lontoo, Yhdistynyt kuningaskunta) (edustajat: M. Lester, QC, asianajajat D. Piccinin ja D. Heaton, solicitor B. Tormey, solicitor N. French, solicitor N. Frey ja solicitor D. Das)
      
         Vastaaja: Euroopan komissio (asiamiehet: M. Farley, B. Mongin ja F. van Schaik)
      
         Oikeudenkäynnin kohde
      
      SEUT 278 ja SEUT 279 artiklaan perustuva vaatimus yhtäältä 27.4.2018 annetun komission päätöksen C(2018) 2745 final, joka koskee JPMorgan Chase & Co.:n, JPMorgan Bankin, National Associationin ja J.P. Morgan Servicesin kuulemismenettelystä vastaavan neuvonantajan tehtävästä ja toimivaltuuksista tietyissä kilpailuasioita koskevissa menettelyissä 13.10.2011 annetun komission puheenjohtajan päätöksen 2011/695/EU 8 artiklan mukaisesti esittämää vastustusta tietojen julkistamisesta julkaisemisella ne (asia AT.39914 – Euromääräiset korkojohdannaiset (Euro Interest Rate Derivatives, EIRD)), täytäntöönpanon lykkäämiseksi ja toisaalta komission velvoittamiseksi olemaan julkaisematta EUT-sopimuksen 101 artiklan ja Euroopan talousalueesta tehdyn sopimuksen 53 artiklan mukaisesta menettelystä 7.12.2016 annettua komission päätöstä C(2016) 8530 final (asia AT.39914 – Euromääräiset korkojohdannaiset (Euro Interest Rate Derivatives, EIRD)).
      
         Määräysosa
      
      
                  1)
               
               
                  Välitoimihakemus hylätään.
               
            
                  2)
               
               
                  Asiassa JPMorgan Chase ym. v. komissio (T-420/18 R) 11.7.2018 annettu määräys peruutetaan.
               
            
                  3)
               
               
                  Oikeudenkäyntikuluista päätetään myöhemmin.